ᱠᱷᱚᱢᱢᱚᱢ

ᱠᱷᱚᱢᱢᱚᱢ ᱫᱚ ᱚᱠᱟ ᱠᱷᱚᱢᱢᱚᱢᱮᱴ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ, ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱠᱷᱚᱢᱢᱚᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱯᱩᱱᱟᱹᱜ ᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱠᱷᱚᱢᱢᱚᱢ ᱦᱚᱱᱚᱛ ᱟᱨ ᱠᱷᱚᱢᱢᱚᱢ ᱢᱚᱱᱰᱚᱞ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱦᱟᱭᱫᱽᱨᱟᱵᱟᱫᱽ ᱠᱷᱚᱱ ᱑᱙᱓ ᱠᱤᱞᱚᱢᱤᱴᱚᱨ (᱑᱓᱐ ᱢᱤᱞ) ᱥᱟᱢᱟᱝ ᱨᱮ, ᱥᱩᱨᱭᱚᱯᱮᱴ ᱠᱷᱚᱱ ᱖᱑ ᱠᱤᱞᱚᱢᱤᱴᱚᱨ (᱓᱘ ᱢᱤᱞ), ᱣᱟᱨᱟᱝᱜᱟᱞ ᱠᱷᱚᱱ ᱑᱓᱐ ᱠᱤᱞᱚᱢᱤᱴᱚᱨ (᱗᱕ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱥᱟᱶᱛᱮ ᱱᱚᱣᱟ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱚᱢᱚᱨᱟᱵᱚᱛᱤ  ᱠᱷᱚᱱ ᱑᱒᱑ ᱠᱤᱞᱚᱢᱤᱴᱚᱨ (᱗᱕ ᱢᱤᱞ) ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ ᱢᱩᱱᱮᱨᱩ ᱜᱟᱰᱟ ᱫ᱘ ᱥᱚᱦᱚᱨ ᱨᱮᱱᱟᱜ ᱯᱟᱪᱮ ᱴᱷᱟᱶ ᱨᱮ ᱞᱤᱸᱜᱤᱱ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱚᱢᱢᱚᱢ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱫᱚ ᱒᱖᱒,᱒᱕᱕ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱑᱙ ᱚᱠᱴᱚᱵᱚᱨ ᱒᱐᱑᱓ ᱥᱟᱞ ᱨᱮ, ᱠᱷᱚᱢᱢᱚᱢ ᱨᱮᱱᱟᱜ ᱱᱚᱜᱚᱨ ᱦᱚᱲᱢᱚ ᱫᱚ ᱱᱚᱜᱚᱨ ᱱᱤᱜᱟᱢ ᱨᱮ ᱟᱯᱜᱨᱮᱰ ᱞᱮᱱ ᱛᱟᱦᱮᱸᱫ, ᱱᱤᱜᱟᱢ ᱨᱮ ᱟᱯᱜᱨᱮᱰᱮᱥᱚᱱ ᱛᱟᱭᱚᱢ ᱫᱚ ᱠᱷᱚᱢᱢᱚᱢ ᱨᱤᱱ ᱦᱚᱲ ᱮᱞ ᱫᱚ ᱓,᱐᱗,᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾

 ᱪᱷᱟᱹᱴᱭᱟᱹᱨ 
ᱱᱟᱜᱟᱢᱤᱭᱟᱹ ᱨᱤᱠᱚᱨᱰ ᱮ ᱞᱟᱹᱭ ᱮᱫᱼᱟ ᱡᱮ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ ᱛᱤᱥ "ᱠᱚᱢᱢᱟᱢᱮᱴᱴᱩ" ᱛᱟᱦᱮᱸ ᱠᱟᱱᱟ ᱾A Descriptive and Historical Account in the Godavari District in the Presidency of Madras, H. Morris, 1878, London, p. 216A manual of the Kistna district in the presidency of Madras, Gordon Mackenzie, 1883, Madras, p. 25, 80Buddhist remains in Āndhra and the history of Āndhra between 224 & 610 A.D., K. R. Subramanian, p. 149A Handbook for India, Part I, Madras, John Murray, 1859, LondonThe Geography of India, J. Burgess, 1871, London, p. 48The Church Missionary Intelligencer, Volume 2,1866, London, p. 73 ᱧᱩᱛᱩᱢ ᱫᱚ "ᱠᱚᱢᱢᱮᱴ" ᱟᱨ "ᱠᱷᱚᱢᱢᱚᱢᱮᱴ" ᱞᱮᱠᱟᱛᱮ ᱦᱚᱸ ᱤᱝᱞᱤᱥ ᱛᱮ ᱫᱚᱦᱚ ᱞᱮᱱ ᱛᱟᱦᱮᱸᱫ ᱾

 ᱱᱟᱜᱟᱢ 
ᱠᱷᱚᱢᱢᱚᱢ ᱧᱩᱛᱩᱢ ᱫᱚ, ᱚᱠᱚᱭᱟᱜ ᱟᱹᱲᱟᱹ ᱠᱟᱱᱟ ᱢᱤᱫ ᱯᱤᱞᱞᱟᱨ ᱟᱜ ᱧᱩᱛᱩᱢ ᱵᱷᱚᱜᱽᱣᱟᱱ ᱱᱚᱨᱥᱤᱢᱦᱟ ᱥᱣᱟᱢᱤ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ, ᱠᱷᱚᱢᱢᱚᱢ ᱨᱮ ᱵᱷᱚᱜᱽᱣᱟᱱ ᱱᱚᱨᱥᱤᱝᱥᱣᱟᱢᱤ ᱢᱩᱸᱫᱽᱨᱤ ᱢᱮᱱᱟᱜ ᱤᱫᱤ ᱛᱮ, ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ ᱢᱟᱬᱟᱝ ᱤᱥᱛᱚᱢᱵᱚᱫᱽᱨᱤ ᱫᱚᱦᱚ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱥᱚᱦᱚᱨ ᱫᱚ ᱢᱩᱱᱮᱨᱩ ᱧᱩᱛᱩᱢᱟᱱᱟᱜ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱱᱚᱣᱟ ᱠᱨᱤᱥᱱᱟ ᱜᱟᱰᱟ ᱨᱮᱱᱟᱜ ᱢᱤᱫ ᱜᱚᱲᱚ ᱜᱟᱰᱟ ᱠᱟᱱᱟ  ᱾ ᱛᱮᱞᱮᱝᱜᱟᱱᱟ ᱨᱮ ᱠᱷᱚᱢᱢᱚᱢ ᱦᱚᱱᱚᱛ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱞᱟᱹᱠᱛᱤ ᱠᱟᱹᱡ ᱢᱮᱱᱟᱜᱼᱟ ᱾

 ᱚᱛᱱᱚᱜ 

ᱠᱷᱚᱢᱢᱚᱢ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱐᱘ ᱢᱤᱴᱚᱨ (᱓᱙᱐ ᱯᱷᱤᱴ) ᱢᱮᱱᱟᱜᱼᱟ ᱾

 ᱦᱚᱭ ᱫᱟᱜ 

 ᱦᱚᱲ ᱮᱞ 
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱑᱘᱔,᱒᱑᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱙᱐,᱐᱑᱙ ᱠᱚᱲᱟ ᱟᱨ ᱙᱓,᱒᱓᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ - ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱒᱖ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱾ ᱑᱘,᱔᱕᱐ ᱜᱤᱫᱽᱨᱟᱹ ᱫᱚ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱙,᱕᱖᱖ ᱠᱤᱲᱟ ᱢᱮᱱᱟᱜ ᱠᱚᱣᱟ ᱟᱨ ᱘,᱘᱘᱔ ᱠᱩᱲᱤ ᱢᱮᱱᱟᱜ ᱠᱚᱣᱟ - ᱙᱒᱙ ᱜᱚᱴᱟ ᱑᱐᱐᱐ ᱡᱟᱱᱟᱝ ᱡᱟᱹᱱᱤ ᱾ ᱑᱓᱘,᱗᱙᱑ ᱥᱮᱪᱮᱫ ᱥᱟᱶ ᱥᱮᱪᱮᱫ ᱫᱚᱨ ᱫᱚ ᱘᱓.᱗᱗% ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱖᱗.᱔᱑%  ᱠᱷᱚᱱ ᱰᱮᱦᱮᱨ ᱜᱮᱭᱟ ᱾

 ᱦᱮᱡ ᱥᱮᱱ 

ᱥᱚᱦᱚᱨ ᱫᱚ ᱥᱚᱲᱚᱠ ᱟᱨ ᱨᱮᱞ ᱰᱟᱦᱟᱨ ᱛᱮ ᱢᱩᱬ ᱥᱚᱦᱚᱨ ᱟᱨ ᱱᱚᱜᱚᱨ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱟᱜ ᱡᱟᱹᱛᱤᱭᱟᱹᱨᱤ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱖᱕ᱮ, ᱯᱚᱱᱚᱛ ᱨᱟᱡᱽᱰᱟᱦᱟᱨ ᱓ ᱟᱨ ᱔᱒ ᱢᱮᱱᱟᱜᱼᱟ ᱾

 ᱥᱚᱲᱚᱠ 
ᱠᱷᱚᱢᱢᱚᱢ ᱫᱚ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱥᱚᱲᱚᱠ ᱥᱟᱜᱟᱲᱚᱢ ᱱᱤᱜᱟᱢ ᱵᱟᱥ ᱥᱴᱮᱥᱚᱱ ᱫᱚ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮ ᱥᱩᱵᱤᱫᱷᱟ ᱥᱟᱶ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱟᱨ ᱟᱹᱰᱤ ᱨᱮᱯᱷᱤᱱᱮᱰ ᱵᱟᱥ ᱥᱴᱮᱥᱚᱱ ᱠᱟᱱᱟ ᱾ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱥᱚᱲᱚᱠ ᱥᱟᱜᱟᱲᱚᱢ ᱱᱤᱜᱟᱢ ᱫᱚ ᱠᱷᱚᱢᱢᱚᱢ ᱠᱷᱚᱱ ᱦᱟᱭᱫᱽᱨᱟᱵᱟᱫᱽ, ᱵᱮᱝᱜᱟᱞᱩᱨᱩ, ᱣᱟᱨᱟᱝᱜᱟᱞ, ᱛᱤᱨᱩᱯᱟᱛᱤ, ᱥᱩᱨᱭᱚᱯᱮᱴ, ᱵᱤᱡᱚᱭᱣᱟᱰᱟ, ᱜᱩᱱᱴᱩᱨ, ᱨᱟᱡᱽᱢᱩᱸᱫᱽᱨᱤ, ᱠᱟᱠᱟᱤᱱᱟᱰᱟ, ᱮᱞᱩᱨᱩ, ᱱᱤᱡᱟᱢᱟᱵᱟᱫᱽ, ᱵᱤᱥᱟᱠᱷᱟᱯᱟᱴᱱᱟᱢ, ᱥᱨᱤᱠᱟᱠᱩᱞᱟᱢ, ᱟᱫᱤᱞᱟᱵᱟᱫᱽ, ᱵᱷᱚᱫᱽᱨᱟᱪᱚᱞᱚᱢ, ᱢᱚᱫᱷᱤᱨᱟ, ᱜᱳᱫᱟᱵᱚᱨᱤᱠᱷᱟᱱᱤ, ᱠᱚᱨᱤᱢᱱᱚᱜᱚᱨ, ᱱᱮᱞᱞᱳᱨ ᱞᱟᱹᱜᱤᱫ ᱵᱟᱥ ᱥᱮᱵᱟ ᱪᱟᱪᱞᱟᱣᱟ ᱾

 ᱨᱮᱞ ᱰᱟᱦᱟᱨ 
ᱠᱷᱚᱢᱢᱚᱢ ᱨᱮᱞᱣᱮ ᱥᱴᱮᱥᱚᱱ ᱫᱚ ᱱᱟᱶᱟ ᱫᱤᱞᱞᱤᱼᱪᱮᱱᱱᱟᱭ ᱢᱩᱬ ᱰᱟᱦᱟᱨ ᱨᱮᱱᱟᱜ ᱠᱟᱡᱤᱯᱮᱴᱼᱵᱤᱡᱚᱭᱣᱟᱰᱟ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱥᱚᱦᱚᱨ ᱫᱚ ᱨᱮᱞ ᱡᱚᱯᱚᱲᱟᱣ ᱧᱟᱢᱟ ᱾ ᱱᱚᱣᱟ ᱫᱚ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱥᱤᱠᱚᱱᱫᱽᱨᱟᱵᱟᱫᱽ ᱨᱮᱞᱣᱮ ᱠᱷᱚᱸᱰ ᱞᱮᱠᱟᱛᱮ ᱥᱟᱥᱚᱱᱚᱜᱼᱟ ᱾ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱛᱮᱛᱮ ᱡᱚᱢᱟ ᱟᱨ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱴᱷᱟᱶ ᱠᱷᱚᱱ ᱨᱮᱞ ᱦᱚᱛᱮᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Official website of Khammam District.


ᱛᱷᱚᱠ:ᱠᱷᱚᱢᱢᱚᱢ ᱦᱚᱱᱚᱛ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱱᱚᱜᱚᱨᱯᱟᱞᱤᱠᱟ ᱠᱚ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱚ